Letuchy

Letuchy (iné názvy: letuchotvaréMATOUŠEK, Branislav; TRNKA, A. Prehľad systému chordátov. Acta Facultatis paedagogicae Universitatis Tyrnaviensis : Series B - rerum naturalium (Trnava: Trnavská univerzita), 1997, čís. 1, s. 41-54. ISBN 80-88774-29-2., poletuchypoletucha veľká. In: Pyramída (encyklopedický časopis) (Pozn. Ale v hesle placentálovce je uvedený názov letuchy.)poletuchy. In: Malá encyklopédia biológie, 1975, S. 387, ľudovo kolugoviaBURNIE et al. Zviera. Bratislava: Ikar, 2002, S. (Poznámka: V texte je slovo uvedené v jednotnom čísle kolugo; vzhľadom na to, že slovenské slovníky slovo kolugo vôbec neuvádzajú, množné číslo je tu utvorené podľa vzoru slova dingo uvedeného v slovníkoch SAV.), ľudovo lietajúce lemury, zastarano letúškyletúška. In:  (v spojení napr. s heslom ssavci. In: Ottův slovník naučný 1905); lat. Dermoptera) sú rad cicavcov. V užšom zmysle je tento rad zhodný s čeľaďou letuchovité, v širšom zmysle zahŕňa aj niektoré vyhynuté taxóny (podrobnosti pozri nižšie).

Charakteristika
Sú to stromové plachtiace cicavce z Juhovýchodnej Ázie. V angličtine (a novšie ľudovo aj v slovečine) sú známe pod názvom lietajúce lemury. Pozor: nie sú to lemury (ktoré sú primáty) a aj napriek tomu, že sú v plachtení najtalentovanejšie zo všetkých cicavcov, lietať nevedia.

Dnes existujú iba dva druhy z čeľade letuchovitých (Cynocephalidae). Najznámejším druhom je letucha väčšia (Cynocephalus variegatus).

Ďalej pozri pod letuchovité.

 Systematika 
Zaradenie v systéme 
Letuchy sa dnes zaraďujú do taxónu Euarchontoglires. Ich presné postavenie v rámci tohto taxónu je však veľmi sporné. Môžu v rámci neho patriť napríklad do taxónu:
Primatomorpha (=letuchy + primáty), a/alebo
Euarchonta (= letuchy + primáty + tany; iný názov: Archonta v užšom zmysle), alebo
Sundatheria (=letuchy + tany).

Staršie sa letuchy zaraďovali do taxónu Archonta v širšom zmysle (= dnešné Euarchonta + netopiere) a v rámci neho často do taxónu Volitantia (=letuchy + netopiere). Ešte staršie sa letuchy zaraďovali pod Insectivora (čiže hmyzožravce v staršom, teda širšom ponímaní). Alternatívne sa niekedy v dávnejšej aj nedávnej minulosti letuchy zaraďovali priamo pod primáty.

Zdroje tejto kapitoly: Esselstyn JA, Oliveros CH, Swanson MT, Faircloth BC. Investigating Difficult Nodes in the Placental Mammal Tree with Expanded Taxon Sampling and Thousands of Ultraconserved Elements. Genome Biol Evol. 2017 Sep 1;9(9):2308-2321. doi: 10.1093/gbe/evx168. PMID: 28934378; PMCID: PMC5604124. 

Vnútorná systematika 
rad letuchy/letuchotvaré/poletuchy (Dermoptera) v širšom zmysle:
? rod †Thylacaelurus (=čeľaď Thylacauleridae) - zaradenie v systéme cicavcov sporné, zaraďované aj pod tradičné Lipotyphla a pôvodne pod Plagiomenidae 
? čeľaď †Mixodectidae - zaraďované aj pod Euarchonta ako incertae sedis alebo zaraďované niekde vedľa Plesiadapiformes (t.j. vedľa primátov v širšom zmysle)
 čeľaď †Plagiomenidae 
 rad letuchy/letuchotvaré/poletuchy (Dermoptera) v užšom zmysle  - pozostáva z jedinej čeľade letuchovité/poletuchovité (Cynocephalidae/ Galeopithecidae/ Colugidae/ Galeopteridae)

Staršie sa pod letuchy (v širšom zmysle) občas zaraďovali aj tieto taxóny (všetky naraz alebo len niektoré):
• čeľaď †Paromomyidae: dnes sa zaraďuje pod Plesiadapiformes (a teda do primátov v širšom zmysle)
• čeľaď †Cyriacotheriidae: dnes sa zaraďuje pod Pantodonta (Pod Pantodonta sa zaraďujú definitívne od roku 2010, ale už v minulosti sa často zaraďovali pod Pantodonta.)
• čeľaď †Placentidentidae (=rod †Placentidens): dnes sa rod Placentidens zaraďuje do čeľade Nyctitheriidae; alternatívne sa staršie tento rod niekedy zaraďoval do čeľade Amphilemuridae alebo priamo pod Plagiomenidae
• rody †Ekgmowechashala, †Tarkadectes a †Tarka (uvádzané boli ako podčeľaď v rámci Plagiomenidae alebo ako čeľaď †Ekgmowechashalidae v staršom, t.j. širšom zmysle) : dnes sa tieto rody zaraďujú pod primáty (v užšom zmysle)
• skupina kaloňoblížne (Megachiroptera; čo je prakticky čeľaď kaloňovité): dnes sa zaraďuje pod netopiere (Chiroptera); alternatívne sa kaloňoblížne staršie zaraďovali nie priamo pod letuchy, ale ako samostatná skupina vedľa letúch a/alebo primátov.

Zdroje tejto kapitoly:  (prístup 4. 8. 2020) (Poznámka: Vrátane podstránok) (prístup 4. 8. 2020)CARROLL, R.L.. Vertebrate Paleontology and Evolution. New York: W.H. Freeman and Company. 1998 (na konci knihy) (O zaradení rodu Thylacaelurus)

 Iné projekty 

Zdroje